

# JÕELÄHTME VALLAVALITSUS

Muinsuskaitseamet

Transpordiamet

Päästeamet 02.07.2024 nr 6-4/2979

**Jõelähtme küla Alvari maaüksuse detailplaneering**

Teatame teile, et **Jõelähtme küla Alvari maaüksuse detailplaneeringu avalik väljapanek toimub 15.07.–29.07.2025 ning avalik arutelu toimub Jõelähtme vallamajas 05.08.2025 kell 15:00.**

Jõelähtme küla Alvari maaüksuse detailplaneering algatati 04.11.2021 Jõelähtme Vallavalitsuse korraldusega nr 1010.

Planeeringuala hõlmab Jõelähtme küla Alvari kinnistut (katastritunnus 24504:008:0746) ja Jõepere tee kinnistut (katastritunnus 24504:008:0747). Planeeritav maaüksus asub Jõelähtme küla keskosas, Jõelähtme kiriku ja Jõelähtme jõe vahelisel alal. Juurdepääs planeeringualale on tagatud riigi omandis olevalt 11260 Jõelähtme-Kemba teelt ja läbi munitsipaalomandis oleva Jõepere tee.

Jõelähtme valla üldplaneeringu kohaselt asub planeeringuala osaliselt tiheasustusalal ja miljöökaitsealal (põhjapoolne osa) ning osaliselt hajaasutususalal (lõunapoolne osa), kus maa juhtotstarvet ei ole määratud. Hobumajandustalu hoonestust kavandatakse Alvari kinnistu lõunapoolsesse ossa. Põhjapoolne osa, mis jääb miljööalasse, jääb detailplaneeringu taotluse kohaselt hobuste karjamaaks. Hobumajandustalu rajamiseks on tarvis muuta maa sihtotstarvet hoonestataval kinnistu osal äri- ja tootmismaaks. Vastavalt kehtivale üldplaneeringule tuleb uue tootmis- ja äriüksuse kavandamiseks koostada detailplaneering. Kuivõrd planeeritav põllumajanduslik tegevus on hajaasustuse piirkonda ja olemasoleva hoonestuse juurde sobiv ning jätkab loogiliselt olemasolevat asustusstruktuuri ja piirkonnale iseloomulikku tegevust, on tegu üldplaneeringu kohase detailplaneeringuga.

Detailplaneeringu avalikul väljapanekul olevate materjalidega saab tutvuda avaliku väljapaneku ajal Jõelähtme valla kodulehel ([joelahtme.kovtp.ee](http://www.joelahtme.ee)).

Arvamused ning ettepanekud saata detailplaneeringu avaliku väljapaneku jooksul e-posti aadressile kantselei@joelahtme.ee või paberkandjal Jõelähtme Vallavalitsusele aadressil Postijaama tee 7, Jõelähtme küla, 74202, Jõelähtme vald.

Arutelul osalemiseks palume registreerida end hiljemalt 04.08.2025 e-posti aadressil kantselei@joelahtme.ee.

Lugupidamisega

(digitaalset allkirjastatud)

Andrus Umboja

vallavanem

Gerli Liivoja 6054879

gerli@joelahtme.ee